Alaquàs, Aldaia i Xirivella organitzen la II marxa pel dret a una mobilitat segura i sostenible
15/09/2017

# Alaquàs, Aldaia i Xirivella organitzen la II marxa pel dret a una mobilitat segura i sostenible

*   15/09/2017
*   [Medi ambient](/categoria/9/0/medi_ambient)
*   [Imprimir](#)
*   Compartir
*    https://www.alaquas.org/documento.asp?id\_do=16397

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16397%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%2C%20Aldaia%20i%20Xirivella%20organitzen%20la%20II%20marxa%20pel%20dret%20a%20una%20mobilitat%20segura%20i%20sostenible)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16397/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16397/15092017marxa_conjunta_def_copia_1_Form_4.jpg)](https://www.alaquas.org/ficheros/documentos/2017/2/16397/15092017marxa_conjunta_def_copia_1_Form_10.jpg "<a href='https://www.alaquas.org/ficheros/documentos/2017/2/16397/15092017marxa_conjunta_def_copia_1_Form_10.jpg' target=_blank><i class='fa fa-external-link' aria-hidden='true'></i>.Alaquàs, Aldaia i Xirivella organitzen la II marxa pel dret a una mobilitat segura i sostenible</a>")

L'activitat tindrà lloc el dissabte 23 de setembre i consistirà en una marxa ciclista conjunta entre els tres municipis fins a la ciutat administrativa 9 d'octubre de València per reivindicar la construcció d'un carril a l'entrada de la ciutat, a més de millores en els transports públics

Els Ajuntaments d'Alaquàs, Aldaia i Xirivella han organitzat per al proper 23 de setembre la II Marxa pel Dret a una Mobilitat segura i sostenible. Una iniciativa que s'emmarca dins de la Setmana Europea de la Mobilitat i a la qual s'han sumat col·lectius com la Plataforma pel Transport Públic de l'Horta Sud, el Col·lectiu Soterranya i empreses del sector com MIBISIValencia.

Amb la convocatòria d'aquesta jornada els tres municipis volen manifestar la seua aposta decidida per la mobilitat sostenible, aprofitant al mateix temps per reivindicar un cop més les mancances que continuen a dia de hui existint, en matèria de transport públic, entre Alaquàs, Aldaia i Xirivella amb la ciutat de València.

La marxa s'iniciarà a les 11 del matí a la porta de l'Ajuntament d'Alaquàs. Totes les persones que participin es dirigiran en bicicleta cap Aldaia on recolliran als veïns i veïnes d'aquest municipi. Tots junts es dirigiran a Xirivella per recollir els participants d'aquesta població. Un cop reunits a Xirivella, la comitiva es desplaçarà fins a la ciutat administrativa 9 d'octubre de València.

Per garantir la seguretat de totes les persones participants, la Policia Local acompanyarà en tot moment la marxa ciclista. Cal recordar que en vies interurbanes és obligatori l'ús del casc.

Amb aquest tipus d'iniciatives, els consistoris dels tres municipis així com els col·lectius que s'han sumat volen recordar que els veïns i veïnes que es desplacen fins a València diàriament per acudir als seus llocs de treball, a estudiar o a fer qualsevol tipus de gestió "pateixen una situació vergonyosa que ja dura massa temps", ja que patim un servei d'autobusos deficitari, una xarxa ferroviària obsoleta i l'absència de metro per al total dels més de 100.000 veïns i veïnes dels tres municipis.

La gradual incorporació de la bicicleta com a mitjà de transport sostenible i saludable requereix d'infraestructures a les ciutats que garantisquen la seguretat i la integritat de les i els ciclistes, especialment en municipis com els nostres en què les distàncies amb els diferents serveis públics és assumible sobre les dues rodes.